BEAUTY-DDD-MBK วิ่งคึก! รับอานิสงส์นักท่องเที่ยวจีนทะลักแตะ 1 ล้านคน นิวไฮรอบ 10 เดือน
BEAUTY-DDD-MBK วิ่งคึก! รับอานิสงส์นักท่องเที่ยวจีนทะลักแตะ 1 ล้านคน นิวไฮรอบ 10 เดือน
12 ก.พ. 2562

ผู้สื่อข่าวรายางานว่า ณ เวลา 12.03 น. ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY อยู่ที่ระดับ 8 บาท บวก 0.30 บาท หรือ 3.90% สูงสุดที่ 8.05 บาท ต่ำสุดที่ 7.75 บาท ด้วยมูลค่าซื้อขาย 630.63 ล้านบาท
ส่วนราคาหุ้น บริษัท ดู เดย์ ดรีม จำกัด (มหาชน) หรือ DDD อยู่ที่ 23.50 บาท บวก 0.70 บาท หรือ 3.07% สูงสุดที่ 24 บา ท ต่ำสุดที่ 22.90 บาท ด้วยมูลค่าซื้อขาย 141.11 ล้านบาท
ขณะเดียวกัน ราคาหุ้น บริษัท เอ็ม บี เค จำกัด (มหาชน) หรือ MBK อยู่ที่ 21.60 บาท บวก 0.90 บาท หรือ 4.35% สูงสุดที่ 21.70 บาท ต่ำสุดที่ 20.70 บาท ด้วยมูลค่าซื้อขาย 106.89 ล้านบาท
โดย บล.กรุงศรี ระบุในบทวิเคราะห์ว่า การท่องเที่ยวแห่งประเทศไทย (ททท.) เปิดเผยสถานการณ์นักท่องเที่ยวจีนที่เดินทางเข้ามาเที่ยวเมืองไทยในช่วงวันที่ 1-28 ม.ค.  มีจำนวน 922,000 คน เพิ่มขึ้น 8.6% เมื่อเทียบจากปีก่อน และ ในช่วงเทศกาลตรุษจีน (4-10 ก.พ.) มีนักท่องเที่ยวจีนเดินทางเข้ามาเที่ยวเมืองไทยจำนวน 330,000 คน เพิ่มขึ้น 4.12% เมื่อเทียบจากปีก่อน
ทั้งนี้หากพิจารณาจากค่าเฉลี่ยของเดือนม.ค.จะมีนักท่องเที่ยวจีนเดินทางเข้าเมืองไทยประมาณ 30,000 คนต่อวัน ดังนั้นเมื่อนับรวมจำนวนนักท่องเที่ยวตลอดทั้งเดือน ม.ค.มีโอกาสสูงที่นักท่องเที่ยวจีนจะเพิ่มขึ้นแตะระดับ 1 ล้านคนได้อีกครั้ง นับเป็นการฟื้นตัวต่อเนื่องเป็นเดือนที่ 3 และเป็นการทำสถิติสูงสุดในรอบ 10 เดือน เป็นสัญญาณบวกต่อภาพรวมการท่องเที่ยวของเมืองไทยและส่งผลบวกโดยตรงต่อกลุ่มธุรกิจที่เกี่ยวข้อง (AOT, AAV, ERW, CENTEL, MINT, TKN, BEAUTY และ DDD)
ส่วน บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” MBK ประเมินราคาเป้าหมาย 28.5 บาท หลังประเมินราคาหุ้นปรับลงแรงก่อนหน้า เป็นผลจากความกังวลต่อรายจ่ายการเปิดตัวโครงการ ไอคอนสยาม ในช่วงไตรมาส 4/61
อย่างไรก็ตามเชื่อว่าค่าใช้จ่ายดังกล่าวจะเริ่มคงที่และลดลงในไตรมาส 1/62 เป็นต้นไป และจะทำให้กำไรปกติปี 2562 เติบโตราว 30% เมื่อเทียบจากปีก่อน อีกทั้งประเมินราคา Laggard เนื่องจาก MBK มีทั้งธุรกิจค้าปลีก, โรงแรม, และสินเชื่อ ซึ่งหุ้นในกลุ่มดังกล่าวส่วนใหญ่ปรับขึ้นตอบรับประเด็นบวกทั้งการเลือกตั้ง, นักท่องเที่ยวฟื้น, ดอกเบี้ยทรงตัว